Druhoústovce

**Druhoústovce** (iné názvy: **druhoúste**, **druhoúste živočíchy**, **chrbtonervovce**, zriedkavo: **deuterostómia**; lat. Deuterostomia, Deuterostoma, Deuterostomata, Notoneuralia, Neorenalia), staršie nazývané **enterocoelné druhotnodutinovce** (lat. Enterocoela, Enterocoelia), sú veľký taxón (vývojová vetva, infraoddelenie a pod.) dvojstranovcov.

## Znaky
Pozri tabuľku uvedenú v článku dvojstranovce.

## Systematika
druhoústovce/chrbtonervovce (Deuterostomia/Notoneuralia; ďalšie synonymá pozri vyššie):   
*incertae sedis:
**†vetulikólie (Vetulicolia): Tento taxón sa zaraďuje ako bazálne druhoústovce alebo do chordátov alebo staršie niekde do Ambulacraria.
**†Vetulocystida- Tento taxón bol staršie zaraďovaný do ostnatokožcov (Echinodermata) v širšom zmysle (resp. do Homalozoa), novšie sa uvádza najmä ako sesterský taxón vetulikólií.
*Xenambulacraria/Ambulacraria v širšom zmysle
**?Xenacoelomorpha - Tento taxón sa alternatívne zaraďuje medzi bazálne dvojstranovce. Práce z obdobia okolo roku 2020 sa značne rozchádzajú v názore na to, kam Xenacoelomorpha v systéme patrí - či sem alebo do dvojstranovcov. Podrobnejšie delenie tohto taxónu porovnaj v systéme uvedenom v článku dvojstranovce. 
**Ambulacraria v užšom zmysle/Coelomopora (staršie názvy: hydrocély/hydrocélie (Hydrocoelia)/ Archicoelomata [v užšom zmysle]/ Trimeria [v užšom zmysle]/ Coelomomorpha)
***incertae sedis: rod †*[[Yanjiahella]]* 
***†Cambroernida/Dendrobrachia:
****rod †*[[Herpetogaster]]*
****rod †*[[Phlogites]]*
****†Eldoniida v širšom zmysle - Presné zaradenie tohto taxónu v systéme živočíchov nie je isté
*****†Eldoniida v užšom zmysle
*****†Rotadiscida
*****†Paropsonemida
***kmeň polochordáty (Hemichordata/Stomochorda/Stomochordata v užšom zmysle)/vnútrožiabrovce (Enteropneusta) v širšom zmysle - Patria sem najmä žaluďovce (Balanoglossa) (čiže vnútrožiabrovce (Enteropneusta) v užšom zmysle) a krídložiabrovce (Pterobranchia).
***kmeň ostnatokožce (Echinodermata) [v širšom zmysle]/Pan-Echinodermata
*kmeň chordáty v súčasnom ponímaní (Chordata/Chordonia) - Patria sem najmä taxóny plášťovce (Urochordata/Tunicata), kopijovce (Cephalochordata) a črepovce (Craniata; = stavovce (Vertebrata)). V chordátoch v súčasnom ponímaní je dnes zahrnutý aj taxón †Yunnanozoa, ktorý bol staršie zaraďovaný do alebo vedľa vetulikólií alebo niekde do taxónu Ambulacraria. Takisto je v chordátoch v súčasnom ponímaní dnes obyčajne zahrnutý rod †*[[Pikaia]]*, ktorý je ale občas zaraďovaný ako sesterský taxón (korunových) chordátov (Chordata). Chordáty v staršom ponímaní (a) buď zahŕňali aj polochordáty (pozri nižšie Pharyngotremata) ; (b) alebo nezahŕňali plášťovce (pozri napr. Cavalier-Smith 1998), pričom plášťovce sa v takom prípade niekedy zahŕňali buď do alebo ako sesterský taxón taxónu Ambulacraria v užšom zmysle; (c) alebo zahŕňali aj kalcichordáty (vysvetlenie pozri v článku Homalozoa); (d) alebo nezahŕňali konodonty (vysvetlenie pozri v článku konodonty). Aj v mnohých starších textoch sa však chápali chordáty tak ako dnes, čiže ako chordáty v súčasnom ponímaní.

Taxóny niekedy zahŕňané do druhoústovcov:
:-Staršie sa alternatívne ojedinele do druhoústovcov zaraďovala len časť dnešného taxónu Xenacoelomorpha, konkrétne taxón xenoturbely (Xenoturbellida). 
:-Okolo roku 2020 sa do druhoústovcov zaraďoval taxón Saccorhytida, ktorý v skutočnosti zrejme patrí do prvoústovcov. 
:-Ojedinele sa do druhoústovcov zaraďujú problematické vyhynuté taxóny Dinomischida a Cambroclavida. 
:-Staršie sa do druhoústovcov u niektorých autorov zaraďovali chytadlovce (Tentaculata/Lophophorata) a/alebo štetinatoústky (Chaetognatha) a/alebo pogonofóry (Pogonophora). Tieto sa dnes klasifikujú ako prvoústovce.

Podľa novších prác je pravdepodobné, že druhoústovce sú parafyletický taxón. Je totiž pravdepodobné, že sa prvoústovce vyvinuli z druhoústovcov. Ak sú druhoústovce naozaj parafyletické, tak:
* najpravdepodobnejšie je, že sú prvoústovce sesterským taxónom taxónu Xenambulacraria; príslušný taxón "prvoústovce + Xenambulacraria" sa niekedy označuje názvom Orthozoa;
* menej pravdepodobné je, že sú prvoústovce sesterským taxónom taxónu chordáty; príslušný taxón "prvoústovce + chordáty" sa niekedy označuje názvom Centroneuralia (Ulrich 1951 tento taxón nazýval Neocoelomata)

Taxóny vyskytujúce sa v niektorých starších systémoch (z dnešného pohľadu sú to neprirodzené taxóny) sú:
:- Dexiothetica/Laeothetica = Echinodermata + Chordata v súčasnom ponímaní
:- Pharyngotremata v širšom zmysle/Stomochordata v širšom zmysle = Hemichordata + Chordata v súčasnom ponímaní   (Tento taxón sú zároveň chordáty (Chordata) v jednom zo starších ponímaní)
:- Pharyngotremata v užšom zmysle = Cephalodiscida + Chordata v súčasnom ponímaní 
:- Cyrtotreta = Balanoglossa (=Enteropneusta v užšom zmysle) + Chordata v súčasnom ponímaní

## Iné projekty

## Zdroje